text: [{"text_idx": "#000004", "text": "SUBLING gipailawom sa evaluation ang Kidapawan City alang sa regional seal of good local governance awards, sa mga evaluators gikan sa Department of the Interior and Local Governmeng (DILG) Regional Office-12. Sigon kang Mayor Joseph A. Evangelista, dakong hagit ang maong evaluation aron magpabilin ang pag ila sa dakbayan isip three-timer awardee sa SGLG sa national level. Dako ang pagsalig sa mayor nga makuha gihapon sa KIdapawan ang maong pasidungog sa regional level ug mu qualify ngadto sa national level search for good local governance. Subling tukion sa mga regional evaluators ang pagpatuman sa kagamhanang lokal sa mga programa ug proyekto nga dunay dakong epekto nganha sa katawhan ug kabarangayan. Kahinumduman nga sa tuig 2016, 2017 ug 2018, nahimong hall famer ang Kidapawan human nga gipasidungan kini sa tulo ka higayon sa pinakataas nga pasidungod nga Seal of Good Local Governance. Pagpamatuod kini nga maayo ang pagdumala sa kasamtangang liderato ni Mayor Evangelista, ilabi na sap ag implemetar ug mga proyekto nganha sa kabarangayan. (CIO)"}, {"text_idx": "#000009", "text": "Developed and Maintained by: Durian Studio"}]